APSTIPRINĀTS
 iepirkuma komisijas
2018. gada 24. janvāra sēdē
protokols Nr.1

Valsts asinsdonoru centrs

**IEPIRKUMA**

**„Elektroenerģijas piegāde”**

**(iepirkuma identifikācijas Nr. VADC 2018/04)**

**NOLIKUMS**

Rīga, 2018

## I. VISPĀRĪGĀ INFORMĀCIJA

## Iepirkuma identifikācijas numurs, iepirkuma procedūra, pasūtītājs un tā rekvizīti:

* 1. Iepirkuma identifikācijas numurs: VADC2018/04
	2. Pasūtītājs un tā rekvizīti: Valsts asinsdonoru centrs, Sēlpils iela 9, Rīga, Latvijas Republika, LV-1007, VNM kods Nr. 90000013926 (turpmāk – Pasūtītājs), tālrunis +37167471472, fakss +37167408881, elektroniskā pasta adrese: iepirkumi@vadc.gov.lv, mājas lapas adrese: [www.vadc.lv](http://www.vadc.lv)

Bankas rekvizīti:

Banka: Valsts kase

Bankas kods TRELLV22

Konta Nr. LV20TREL2290567004000

* 1. Iepirkuma procedūra – Publisko iepirkumu likuma 9. panta kārtībā.
	2. Kontaktpersona organizatoriska rakstura informācijas sniegšanai: Administratīvā departamenta vecākā iepirkumu speciāliste Līga Jākobsone, tālr. +37167408874, e-pasts: iepirkumi@vadc.gov.lv.
1. **Pretendents**
	1. Pretendents ir normatīvajos aktos noteiktajā kārtībā reģistrēta persona vai šādu personu apvienība, kas iesniegusi piedāvājumu piegādāt preces saskaņā ar iepirkuma „Elektroenerģijas piegāde”, identifikācijas Nr. VADC 2018/04 (turpmāk – iepirkums), nolikumā (turpmāk –nolikums) norādītajām Pasūtītāja prasībām
	2. Pretendentam pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas saistības par šīm izmaksām neatkarīgi no iepirkuma rezultāta.
2. **Iepirkuma priekšmeta apraksts**
	1. Elektroenerģijas piegāde Valsts asinsdonoru centra vajadzībām saskaņā ar nolikuma Tehnisko specifikāciju.
	2. CPV kods: 09310000-5 “Elektrība”.
	3. Iepirkuma līguma darbības termiņš – 12 (divpadsmit) mēneši.
	4. Pakalpojumu sniegšanas vieta: visa Latvijas Republikas teritorija.
	5. Pakalpojuma saņemšana notiek pēc nepieciešamības saskaņā ar nolikuma nosacījumiem.
3. **Piedāvājuma izvēles kritērijs**
	1. Piedāvājuma izvēles kritērijs ir Tehniskās specifikācijas prasībām atbilstošs saimnieciski izdevīgākais piedāvājums ar zemāko cenu.
4. **Informācijas apmaiņa un papildu informācijas sniegšana**
	1. Iepirkuma dokumentācija ir pieejama Pasūtītāja mājas lapā [www.vadc.lv](http://www.vadc.lv) sadaļā “Publiskie iepirkumi”.
	2. Ieinteresētajiem piegādātājiem ir tiesības prasīt papildu informāciju par iepirkumu, tai skaitā, prasīt paskaidrojumus par iepirkuma nolikumu šādā kārtībā:
		1. visi pieprasījumi nosūtāmi uz e-pasta adresi: iepirkumi@vadc.gov.lv;
		2. visos pieprasījumos jāietver norāde: “Par iepirkuma „Elektroenerģijas piegāde” (Iepirkuma identifikācijas Nr. VADC 2018/04) nolikumu”;
5. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
6. **Piedāvājuma iesniegšanas laiks, vieta un piedāvājumu atvēršanas sanāksme**
	1. Pretendenti piedāvājumus iesniedz līdz ***2018. gada 6. februārim, plkst. 11:00*** Pasūtītāja telpās, Sēlpils ielā 9, Rīgā, Latvijas Republikā, LV-1007, 228. kabinetā, darba dienās no plkst. 9:00 līdz 16:00 (piektdienās līdz plkst.14.00), iesniedzot personīgi, nosūtot pa pastu uz norādīto adresi vai ar kurjera starpniecību.
	2. Nosūtot piedāvājumu pa pastu vai izmantojot kurjera pakalpojumus pretendents uzņemas atbildību par piedāvājuma nogādāšanu līdz nolikuma 7.1. punktā norādītajam termiņam nolikuma 7.1. punktā norādītajā vietā. Piedāvājumi pēc nolikuma 7.1. punktā norādītā iesniegšanas termiņa beigām netiks pieņemti, un pa pastu vai izmantojot kurjera pakalpojumus saņemtie piedāvājumi tiks nosūtīti atpakaļ pretendentam neatvērti.
	3. Piedāvājumu atvēršana un vērtēšana notiek slēgtā iepirkuma komisijas sēdē saskaņā ar nolikuma nosacījumiem.

## II. PIEDĀVĀJUMA NOFORMĒJUMA PRASĪBAS

1. Pretendenti sagatavo un iesniedz piedāvājumu saskaņā ar nolikumā izvirzītajām prasībām.
2. Pretendents iesniedz vienu piedāvājuma variantu par visu iepirkuma priekšmetu.
3. Piedāvājums sastāv no šādām daļām:
	1. Pretendenta atlases un kvalifikāciju apliecinoši dokumenti:
		1. Pieteikums dalībai iepirkumā (nolikuma 1. pielikums);
		2. Ārvalstīs reģistrēta pretendenta attiecīgās valsts Uzņēmumu reģistra vai līdzvērtīgas uzņēmējdarbību/komercdarbību reģistrējošas iestādes izdotas reģistrācijas apliecības kopija vai izziņas kopija, kas apliecina, ka pretendents ir reģistrēts likumā noteiktajā kārtībā.
		3. Pretendenta rakstisks apliecinājums par to, ka elektroenerģija atbilst Latvijas Republikas normatīvajos aktos noteiktajām prasībām.
		4. Spēkā esoša līguma kopija ar sadales operatoru par sistēmas (elektroenerģijas pārvadi un sadali) pakalpojumiem.
	2. Tehniskais piedāvājums (nolikuma 2. pielikums).
	3. Finanšu piedāvājums (nolikuma 3. pielikums).
	4. Dokuments (apliecinājums), kurā norāda, vai pretendenta vai tā piesaistītā apakšuzņēmēja uzņēmums atbilst mazā vai vidējā uzņēmuma statusam (mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance nepārsniedz 10 miljonus euro; vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro un/vai gada bilance kopā nepārsniedz 43 miljonu euro).
4. Piedāvājuma dokumenti (nolikuma 10. punkts) iesniedzami aizlīmētā iepakojumā vai aploksnē, uz kuras jānorāda:
	1. iepirkuma procedūra „Elektroenerģijas piegāde”,
	2. iepirkuma identifikācijas Nr. VADC 2018/04;
	3. Pasūtītāja nosaukums un adrese: Valsts asinsdonoru centrs, Sēlpils iela 9, Rīga, Latvijas Republika, LV-1007;
	4. pretendenta nosaukums un juridiskā adrese;
	5. pretendenta kontaktpersonas vārds, uzvārds, tālruņa numurs;
	6. atzīme: „ Piedāvājums iepirkumam ”.
	7. atzīme: „Neatvērt līdz 2018. gada 6. februārim, plkst.11.00”.
5. Pretendents piedāvājumu iesniedz vienā no zemāk norādītajiem veidiem:
	1. 1 (viens) eksemplārs drukātā formā ar norādi ORIĢINĀLS un 1 (viena) kopija elektroniskā formā *pdf* formātā (izņemot tehnisko un finanšu piedāvājumus, kas iesniedzami Word formātā ar kopēšanas un drukāšanas iespēju) uz datu nesēja (CD, DVD vai USB) ar norādi KOPIJA. Piedāvājuma kopija ir jāiesniedz vienā datnē. Ja objektīvu apstākļu dēļ tas nav iespējams, pretendents nodrošina, ka datņu nosaukumi tiek numurēti un veido secību, kas pilnībā atbilst piedāvājuma oriģinālā ietverto dokumentu secībai. Ja piedāvājuma kopija atšķirsies no piedāvājuma oriģināla, iepirkuma komisija ņems vērā piedāvājuma oriģinālu;
	2. 1 (viens) eksemplārs elektroniskā formā (*docx* vai *pdf* formātā) ar drošu elektronisko parakstu parakstīta dokumenta veidā uz datu nesēja (CD vai USB). Ja kāds nolikuma II sadaļā minētais dokuments nav pieejams elektroniskā formā, pretendents līdz piedāvājumu iesniegšanas termiņa beigām to iesniedz drukātā formā.
6. Iesniedzot piedāvājumu drukātā formā (nolikuma 12.1. apakšpunkts):
	1. drukātā formā iesniegtajiem dokumentiem jābūt sakārtotiem vienkopus, ar numurētām lapām, satura rādītāju un cauršūtiem ar auklu tādā veidā, kas nepieļauj to atdalīšanu – uz pēdējās lapas aizmugures cauršūšanai izmantojamā aukla nostiprināta ar pārlīmētu lapu, uz kuras norādīts cauršūto lapu skaits, ko ar savu parakstu un pretendenta zīmoga/spiedoga nospiedumu (ja tāds ir paredzēts) apliecina pretendenta pārstāvis. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts;
	2. ja pretendents iesniedzis kāda dokumenta kopiju, tā jāapliecina atbilstoši Ministru kabineta 2010. gada 28. septembra  noteikumu Nr. 916 “Dokumentu izstrādāšanas un noformēšanas kārtība” prasībām.
7. Iesniedzot piedāvājumu elektroniskā formā (nolikuma 12.2. apakšpunkts):
	1. drukātā formā sagatavota dokumenta elektroniskās kopijas pareizību pretendents apliecina atbilstoši normatīvajiem aktiem par dokumentu izstrādāšanu un noformēšanu, apliecinājuma uzrakstu noformējot vienā no šādiem veidiem:
		1. atsevišķā datnē, ko kopā ar drukātā formā sagatavota dokumenta elektronisko kopiju paraksta kā vienu datni;
		2. uz drukātā formā sagatavota dokumenta elektroniskās kopijas portatīvā dokumenta (PDF) formātā vai portatīvā dokumenta formātā ilglaicīgai glabāšanai (PDF/A), izņemot tehnisko un finanšu piedāvājumus, kas iesniedzami Word formātā ar kopēšanas un drukāšanas iespēju, un to parakstot;
	2. drukātā formā sagatavota dokumenta elektronisko izrakstu vai norakstu pretendents noformē atbilstoši normatīvajiem aktiem par dokumentu izstrādāšanu un noformēšanu;
	3. prasības izpildi par piedāvājuma cauršūšanu pretendents nodrošina, cauršūtos dokumentus parakstot kopā kā vienu datni;
	4. pretendents ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu noformēšanu un to juridisko spēku.
8. Piedāvājuma dokumenti jāsagatavo latviešu valodā. Ārvalstu izsniegtie apliecinājumu dokumenti var tikt iesniegti svešvalodā ar pievienotu pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild pretendents.
9. Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.
10. Piedāvājums jāparaksta pretendenta pārstāvim, kuram ir pārstāvības tiesības vai tā pilnvarotai personai, pievienojot pilnvaru pretendenta atlases dokumentu piedāvājuma daļā. Pilnvarā precīzi jānorāda pilnvarotajai personai piešķirto tiesību un saistību apjoms.
11. Pirms nolikuma 7.1. punktā noteiktā piedāvājuma iesniegšanas termiņa beigām pretendents ir tiesīgs atsaukt iesniegto piedāvājumu, rakstveidā par to paziņojot pasūtītājam. Piedāvājuma atsaukšana nav grozāma, un tā izbeidz turpmāku pretendenta līdzdalību iepirkumā.
12. Pirms nolikuma 7.1. punktā noteiktā piedāvājuma iesniegšanas termiņa beigām pretendents ir tiesīgs grozīt iesniegto piedāvājumu. Paziņojums par grozījumiem piedāvājumā sagatavojams, noformējams un iesniedzams tāpat kā piedāvājums (atbilstoši nolikuma prasībām) un uz tā ir jābūt norādei, ka tie ir sākotnējā piedāvājuma grozījumi.

**III. Nosacījumi Pretendenta dalībai IEPIRKUMā**

## Nosacījumi Pretendenta dalībai iepirkumā

* 1. Pasūtītājs izslēdz pretendentu no turpmākās dalības iepirkuma procedūrā, kā arī neizskata pretendenta piedāvājumu, ja uz pretendentu attiecināms viens vai vairāki Publisko iepirkumu likuma 9. panta astotajā daļā norādītie izslēgšanas nosacījumi. Pretendentu izslēgšanas gadījumi tiks pārbaudīti Publisko iepirkumu likuma 9. panta noteiktajā kārtībā
	2. Pretendents normatīvajos aktos noteiktajos gadījumos ir reģistrēts Latvijas Republikas Uzņēmumu reģistra komercreģistrā vai līdzvērtīgā komersantu reģistrācijas reģistrā ārvalstīs (ja attiecīgās ārvalsts normatīvie akti šādu reģistrāciju paredz).
	3. Pretendentam ir tiesības pārdot piedāvāto preci Latvijā.

**IV. Piedāvājumu vērtēšana**

## Piedāvājumu vērtēšanu iepirkuma komisija veic šādos 4 (četros) secīgos posmos, katrā nākamajā posmā vērtējot tikai tos piedāvājumus, kas nav noraidīti iepriekšējā posmā:

## 1. posms – Piedāvājumu noformējuma pārbaude. Iepirkuma komisija pārbauda, vai piedāvājums sagatavots un noformēts atbilstoši nolikumā norādītajām noformēšanas prasībām.

## 2. posms – Pretendentu atlase un kvalifikācijas pārbaude. Iepirkuma komisija atbilstoši savai kompetencei un, ņemot vērā iesniegtos pretendentu atlases dokumentus, novērtē, vai pretendenti atbilst nolikumā noteiktajām pretendentu atlases un kvalifikācijas prasībām.

## 3.posms - Tehnisko piedāvājumu atbilstības pārbaude. Iepirkuma komisija pārbauda iesniegtā piedāvājuma atbilstību nolikuma tehniskajā specifikācijā noteiktajām prasībām.

## 4. posms – Piedāvājuma ar viszemāko cenu noteikšana un tā atbilstības novērtēšana. Iepirkuma komisija izvēlas no pretendentu piedāvājumiem, kas dokumentāli un pēc satura atbilst atlases prasībām un tehniskās specifikācijas prasībām, piedāvājumu ar viszemāko cenu bez PVN. Pretendents, kurš iesniedzis piedāvājumu ar zemāko cenu, tiek atzīts par uzvarētāju iepirkumā. Iepirkumu komisija pārbauda visu pretendentu finanšu piedāvājumus (vai piedāvājumā nav aritmētisku kļūdu). Ja Iepirkumu komisija konstatē šādas kļūdas, tad šīs kļūdas izlabo. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, iepirkumu komisija ņem vērā labojumus.

* 1. Iepirkuma komisija piedāvājumu neizskata, ja piedāvājumu izvērtēšanas laikā pretendents savu piedāvājumu atsauc vai maina.
	2. Iepirkuma komisija pretendentu noraida, ja :
	3. pretendents ir iesniedzis nepatiesu informāciju, iesniedzis nepilnīgu vai vispār nav iesniedzis pieprasīto informāciju.
	4. piedāvājums neatbilst kādai iepirkuma nolikumā noteiktajai prasībai, vai piedāvājums tiek atzīts par nepamatoti lētu.
	5. Iepirkuma komisija pretendentu izslēdz no turpmākās dalības iepirkumā, ja komisija konstatē, ka attiecībā uz pretendentu, kuram saskaņā ar nolikumā noteikto piedāvājumu vērtēšanas kārtību būtu piešķiramas tiesības slēgt līgumu, ir attiecināmi Publisko iepirkumu likuma 9. panta astotajā daļā noteiktie izslēgšanas noteikumi.

**V. IEPIRKUMA LĪGUMA slēgšana**

1. Trīs darba dienu laikā pēc lēmuma pieņemšanas visi pretendenti rakstiski tiks informēti par pieņemto lēmumu.
2. Ar izraudzīto pretendentu tiks slēgts iepirkuma līgums, kurā ietverti nolikuma nosacījumi.
3. Izraudzītais pretendents paraksta iepirkuma līgumu ne vēlāk kā 7 (septiņu) dienu laikā pēc Pasūtītāja rakstveida pieprasījuma, kurš sagatavots apstākļos, kad vairs nepastāv tiesiski šķēršļi iepirkuma līguma noslēgšanai.
4. Ja iepirkuma uzvarētājs neparaksta iepirkuma līgumu Pasūtītāja noteiktajā termiņā vai nepaziņo Pasūtītājam par līguma parakstīšanas faktu, Pasūtītājs to uzskata par atteikumu slēgt iepirkuma līgumu. Šādā gadījumā iepirkuma komisija ir tiesīga pieņemt lēmumu par līguma slēgšanas tiesību piešķiršanu nākamajam pretendentam, kura piedāvājums atbilst nolikuma prasībām un ir ar nākamo viszemāko cenu, atbilstoši 20.punktam.

**VI. pielikumu saraksts**

Nolikumam ir pievienoti 3 (trīs) pielikumi, kas ir tā neatņemamas sastāvdaļas:

|  |
| --- |
| 1. pielikums. Pieteikuma par piedalīšanos iepirkumā forma 2. pielikums. Tehniskā specifikācija  |
| 3. pielikums. Finanšu piedāvājuma forma |
|  |

Nolikuma 1. pielikums

(VADC 2018/04)

PIETEIKUMS

Par piedalīšanos iepirkumā

**“Elektroenerģijas piegāde”**

**(iepirkuma identifikācijas Nr. VADC 2018/04)**

Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(pretendenta pilns nosaukums)

vienotais reģ. Nr. \_\_\_\_\_\_\_\_\_\_\_\_\_\_\_\_\_\_\_,

juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, LV-\_\_\_\_,

biroja adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, LV-\_\_\_\_,

tālr. \_\_\_\_\_\_\_\_\_\_\_\_\_\_, elektroniskā pasta adrese:\_\_\_\_\_\_\_\_\_\_\_\_\_\_\_\_\_\_\_\_.

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā

(pilnvarotās personas amats, vārds, uzvārds)

ar šī pieteikuma iesniegšanu:

⦁ piesakās piedalīties iepirkumā „Elektroenerģijas piegāde”;

* apņemas ievērot visas nolikuma prasības;
* atzīst sava pieteikuma un piedāvājuma spēkā esamību līdz iepirkuma komisijas lēmuma pieņemšanai, bet gadījumā, ja tiek atzīts par uzvarētāju – līdz līguma noslēgšanai;
* apņemas, ja tiek atzīts par uzvarētāju, noslēgt līgumu;
* apliecina, ka piedāvāto elektroenerģiju ir atļauts pārdot Latvijas Republikā;
* apliecina, ka uz pretendentu neattiecas Publisko iepirkumu likuma 9. panta astotajā daļā noteiktie pretendentu izslēgšanas nosacījumi;
* apliecina, ka visas iesniegtās ziņas ir patiesas.

Informācija līguma noslēgšanai:

Banka: \_\_\_\_\_\_\_\_\_\_\_\_\_\_\_\_\_

Kods: \_\_\_\_\_\_\_\_\_\_\_\_\_\_\_\_\_\_\_\_

Konts: \_\_\_\_\_\_\_\_\_\_\_\_\_\_\_\_\_\_\_\_\_

Personas, kura parakstīs līgumu vārds, uzvārds, statuss (valdes loceklis/pilnvarota persona): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts[[1]](#footnote-1):

\_\_\_\_\_\_\_\_\_\_\_\_\_\_\_\_\_\_\_\_\_\_\_

(pilnvarotā persona)

Nolikuma 2. pielikums

(VADC 2018/04)

Tehniskā specifikācija

|  |  |
| --- | --- |
| **Elektroenerģijas piegāde Valsts asinsdonoru centra objektiem Rīgā, Sēlpils ielā 9** | **Pretendenta piedāvājums****(Lapas Nr. tehniskā un finanšu piedāvājuma dokumentācijā)** |
| **1. Vispārējās prasības** |  |
| 1.1. | Elektroenerģija – gada fiksēts produkts vienā laika zonā |  |
| 1.2. | Piegādātā elektroenerģija atbilst Latvijas Republikas normatīvajos aktos - Elektroenerģijas tirgus likumā, Elektroenerģijas tirdzniecības un lietošanas noteikumos, Enerģētikas likumā, u.c. normatīvajos aktos, kas ir spēkā attiecīgās darbības veikšanas brīdī, noteiktajām prasībām. |  |
| 1. **Minimālās tehniskās prasības**
 |  |
| 2.1. | ievads ar skaitītāju (2 gab.); |  |
| 2.2. | katra ievada ievadaizsardzības aparāta nominālās strāvas lielums 200 A; |  |
| 2.3. | atļautā slodze 240kW; |  |
| 2.4. | bezmaksas balansēšanas pakalpojums. |  |
| **3. Citas prasības** |  |
| 3.2. | Paredzamais elektroenerģijas patēriņš:– 720 038 kwh. |  |

Nolikuma 3. pielikums

(VADC 2018/04)

Finanšu piedāvājums

**“Elektroenerģijas piegāde”**

 Ar šo piedāvājumu \_\_\_\_\_\_\_\_\_\_\_\_\_\_\_\_\_\_\_/sabiedrība/\_\_\_\_\_\_\_\_\_\_\_\_\_\_\_\_\_\_, reģ. Nr.\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_, iesniedz savu piedāvājumu iepirkumā„Elektroenerģijas piegāde” (iepirkuma procedūras identifikācijas Nr. VADC 2018/04).

|  |  |  |  |  |
| --- | --- | --- | --- | --- |
| Nr. | Nosaukums | Daudzums  | Vienības cena\* *euro* bez PVN | Līgumcena *euro* bez PVN |
| 1. | Elektroenerģija | 720038 kwh |  |  |

\*Elektroenerģijas cenā ir iekļauti visi nodokļi un izdevumi, tajā skaitā balansēšanas pakalpojumu izmaksas, izņemot PVN.

Piedāvātā kopējā cena *euro* bez PVN (divpadsmit mēnešiem) iepirkuma priekšmetam „Elektroenerģijas piegāde” ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (summa vārdiem: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

Līgumcena tiek aplikta ar PVN \_\_\_\_\_ % likmes apmērā

Apliecinām, ka piekrītam iepirkuma dokumentācijai un piekrītam, ka šis finanšu piedāvājums, ja iepirkuma komisija par to pieņems lēmumu, būs par pamatu iepirkuma līguma slēgšanai.

Pretendenta nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pilnvarotās personas ieņemamais amats, vārds, uzvārds, paraksts[[2]](#footnote-2)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Neaizpilda, ja dokuments tiek parakstīts ar drošu elektronisko parakstu. [↑](#footnote-ref-1)
2. Neaizpilda, ja dokuments tiek parakstīts ar drošu elektronisko parakstu. [↑](#footnote-ref-2)